Zašto su Hrvati toliko debeli? Spadamo u pet najdebljih nacija Europe, a taj broj izgleda da nezaustavljivo raste.

Hrvatska je među prvih pet europskih zemalja po debljini, a kronične nezarazne bolesti uzrok su smrti gotovo devet od deset Hrvata. Zato je Ministarstvo zdravstva objavilo sedmogodišnji akcijski plan kojim bi se suzbila pretilost, a s njom povezane bolesti sprječavale i nadzirale.

PROČITAJTE: 10 laži o gubitku kilograma u koje mnogi od nas i dalje vjeruju

Jedan od ciljeva je zaustaviti porast debljine aktivnostima za sve dobne skupine, od djece do umirovljenika, javlja RTL.

Na razini države borba protiv debljine stala je s akcijskim planom iz 2012. godine. Ove godine izrađen je prijedlog novog plana, ali za prevenciju i nadzor nad kroničnim nezaraznim bolestima, a trenutno čeka javnu raspravu.

PROČITAJTE: Je li grijeh biti debeo?

‘Provedbu Akcijskog plana pratit će i usmjeravati međuresorno povjerenstvo. Ministarstvo će u suradnji s HZJZ-om koordinirati izradu godišnjih izvješća o obavljenim aktivnostima i rezultatima koja se dostavljaju povjerenstvu i ministru zdravstva’, javljaju iz Ministarstva zdravstva o Akcijskom planu.

Da se treba ozbiljnije pozabaviti problemom pretilosti pokazuje i nedavno istraživanje u kojem prekomjernu tjelesnu težinu i debljinu imaju djevojčice u kontinentalnom dijelu zemlje, njih čak 31 posto. Dječaci s tim problemom su na obali, točnije njih gotovo 40 posto u Jadranskoj regiji.